**Decizia etapei de încadrare**

**proiect**

Ca urmare a solicitării de emitere a acordului de mediu adresată de **SC MILARIMAR** **SRL** cu sediul în judeţul Gorj, oraşul Motru, str. Solitarilor, nr. 1, bl. D1, sc. B, etaj 1, ap. 39, înregistrata la APM Mehedinţi cu nr. 10403/22.07.2019**,** în baza Legii nr. 292/2018 privind evaluarea impactului anumitor proiecte publice și private asupra mediului, Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, APM Mehedinți decide, ca urmare a consultărilor desfășurate în cadrul ședinței CAT din data de 29.08.2019, că proiectul “**Lucrari de explorare în perimetul Valea lui Milcu, comuna Broşteni, judeţul Mehedinţi”** propus a fi amplasat în județul Mehedinți, **comuna Broşteni, Perimetrul de prospecţiune VALEA lui** **MILCU**, **nu se supune evaluării impactului asupra mediului.**

**Justificarea prezentei decizii:**

1. **Motivele pe baza cărora s-a stabilit necesitatea neefectuarii evaluării impactului asupra mediului sunt următoarele:**
2. Proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, **anexa nr. 2**, ***pct. 2 Industria extractive, lit.a.:”cariere, exploatari miniere de suprafatasi de extractive a turbei, altele decat cele prevazute in anexa nr.1****.*

**2.** **Caracteristicile proiectului**

**2.1** Dimensiunea și concepția proiectului

 **Perimetrul Valea lui Milcu, comuna Broşteni, judeţul Mehedinţi, ocupă o**  **suprafaţă de 0,154 km².**

Pentru realizarea obiectivelor programului de explorare a resurselor de lignit din perimetrul Valea lui Milcu se vor efectua, de-a lungul unei perioade de 2 ani, lucrări specifice de teren, lucrări de laborator, împreună cu lucrări de birou.

În această etapă programul de explorare a zăcământului Valea lui Micu va cuprinde: lucrări de cartare, ridicări topografice, măsurători geofizice (tomografie geoelectrică), foraje de explorare, prelevări de probe şi analize de laborator.

### *Lucrări de teren*

Ca lucrări de teren, în perimetrul de explorare, se prevăd a fi executate:

* lucrări de cartare geologică;
* măsurători geofizice (tomografie geoelectrică),
* foraje de cercetare geologică;
* ridicări topografice;
* prelevări de probe;
* lucrări pregătitoare şi de organizare de şantier pentru execuţia lucrărilor;
* lucrări pentru protecţia şi reabilitarea mediului.

####  Lucrări de cartare geologică

Cartarea geologică se va efectua atât în deschideri naturale (aflorimente) cât şi în lucrările geologice programate. Vor fi cartate forajele de explorare care se vor executa în zonă.

*Cartarea în deschideri naturale*

Cartarea geologică în deschideri naturale a perimetrului Valea lui Milcu se va face pe **întreaga suprafaţă (0,154 km2), la scara 1:2.000.**

Datele obţinute se vor completa şi corela cu cele ce vor rezulta în urma cartării forajelor de explorare. Lucrările de cartare în deschideri naturale vor servi la elaborarea secţiunilor geologice şi la identificarea eventualelor zone de aflorare a stratului de lignit.

*Cartarea se va executa la începutul programului de explorare, în anul I contractual.*

*Aceste tipuri de lucrări vor fi realizate fără afectarea terenului natural, şi anume, prin intermediul deschiderilor naturale.*

*Cartarea forajelor*

Toate forajele de explorare efectuate vor fi documentate geologic. În acest sens, se va descrie recuperajul forajelor şi se vor întocmi profile ale forajelor (sondelor) imediat după recoltarea carotelor. Descrierea litologică a carotelor va fi trecută în formularul: „Fişa forajului”.

*Cartarea forajelor se va executa după realizarea fiecărui foraj, atât în anul I contractual, cât şi în anul II contractual*.

*Lucrările se vor realiza fără afectarea terenului*.

####  Măsurători geofizice (electrometrie)

Măsurătorile geofizice programate au ca scop obţinerea de date semnificative privind structura zăcământului (poziţia şi direcţia eventualelor accidente tectonice) şi determinarea grosimii formaţiunilor sterile din acoperişul stratelor de cărbune şi a extinderii stratelor de lignit, materializate prin valori ale rezistivităţii.

Pentru obţinerea unor rezultate cât mai bune, programul de investigaţii geofizice va fi realizat utilizând metoda tomografiei geoelectrice (ERT). Realizarea măsurătorilor de tomografie geoelectrică presupune folosirea mai multor cabluri multielectrod conectate la un rezistivimetru, astfel printr-un singur profil fiind achiziţionate un număr de sute sau mii de măsurători de rezistivitate, creând astfel o imagine 2D a subsolului.

Achiziţia datelor se face uniform de-a lungul profilului cu o densitate dată de distanţa dintre electrozi. Pentru realizarea unei tomografii geoelectrice de mare rezoluţie vor fi utilizate 3 cabluri multi-electrod cu 59 de electrozi în total, distanţa dintre electrozi fiind de maximum 5,5 m.

Pentru obţinerea unor rezultate maxime, au fost proiectate 2 pofile ERT pe direcţia N - S, astfel fiind obţinute date clare privind variaţia litologiei zonei investigate.

În perimetrul de explorare Valea lui Milcu se vor executa **2 profile de tomografie geoelectrică** de mare detaliu, însumând un volum de cca. **965,0 metri liniari**.

| **Nr. crt.** | **Profil** | **X** | **Y** | **Lungime** |
| --- | --- | --- | --- | --- |
| 1 | Profil ERT I | 366.225,64 | 339.635,14 | 485,0 |
| Profil ERT I' | 365.751,10 | 339.537,02 |
| 2 | Profil ERT II | 366.194,05 | 339.770,13 | 480,0 |
| Profil ERT II' | 365.723,06 | 339.672,74 |

*Măsurătorile geofizice se vor efectua în anul I contractual.*

***Având în vedere metoda de lucru, menţionăm că nu se constată un impact asupra suprafeţei de teren cercetat.***

#### Foraje de explorare

Principalele lucrări de explorare care vor fi realizate în perimetrul Valea lui Milcu vor fi reprezentate de forajele geologice.

Forajele geologice propuse a se executa în programul de explorare, au ca scop, cercetarea zăcământului de lignit din perimetrul Valea lui Milcu, pe o **adâncime maximă de 43,0 m.**

Pentru a se putea urmări pe direcţie extinderea zăcământului, forajele au fost amplasate pe profile transversale pe structura geologică, cu o echidistanţă între aliniamente de cca.150 m. Forajele propuse a se executa în perimetrul Valea lui Milcu sunt amplasate pe 4 aliniamente, pe fiecare aliniament fiind amplasate 1 - 3 foraje.

Au rezultat 8 locaţii ale forajelor cu **adâncimi având valori între 16,5 m şi 43,0 m**, realizându-se investigarea de detaliu a zăcământului până la cota +190 m, cotă până la care s-a apreciat că pot fi identificate rezerve de lignit exploatabile prin lucrări miniere în carieră.

Forajele vor fi executate de către o societate specializată, pe bază de contract ferm între părţi, iar costurile vor fi suportate de către beneficiar, S.C. MILARIMAR S.R.L., din fonduri proprii. Forajele geologice se vor executa cu instalaţii de foraj mecanice, cu circulaţie inversă, cu următorii parametrii tehnici de săpare:

* diametrul: 93 mm;
* marşuri medii: 2 m;
* recuperaj util: 90%;
* recuperaj steril: 75%.

Volumul fizic total de foraje propuse spre execuţie în perimetrul Valea lui Milcu este de ***254,5 ml*** foraje geologice.

**În anul I** contractual se vor executa **4 foraje** însumând *127,0 ml*, iar în **anul II** contractual se vor efectua **4 foraje** însumând *127,5 ml*.

Locaţiile forajelor proiectate sunt prezentate în tabelele următoare cu menţiunea că, funcţie de condiţiile din teren, amplasarea acestora va fi modificată cu menţinerea gabaritului reţelei şi cu acordul A.N.R.M.

În *anul I contractual*, se vor executa 4 foraje, cu o distanţă între lucrările de pe acelaşi profil de 300 m, iar distanţa între profile de 300 m. Coordonatele acestora sunt prezentate în tabelul următor:

| **Nr. crt.** | **Foraj** | **X** | **Y** | **Z** | **Adâncime [m]** |
| --- | --- | --- | --- | --- | --- |
| 1 | F101 | 365.718 | 339.737 | 206,50 | 16,5 |
| 2 | F103 | 365.779 | 339.442 | 228,00 | 38,0 |
| 3 | F105 | 366.037 | 339.677 | 227,00 | 37,0 |
| 4 | F107 | 366.209 | 339.745 | 225,50 | 35,5 |
| **TOTAL 4 foraje** | **127,0** |

Forajele programate în *anul II contractual* vor determina îndesirea reţelei de foraj la gabaritul reţelei de 150 m între aliniamente şi de 150 m între lucrări pe acelaşi aliniament (necesar evaluării resurselor cu un grad de cunoaştere corespunzător resurselor identificate măsurate), urmând a se executa 4 foraje, având următoarele coordonate:

| **Nr. crt.** | **Foraj** | **X** | **Y** | **Z** | **Adâncime [m]** |
| --- | --- | --- | --- | --- | --- |
| 1. | F102 | 365.749 | 339.590 | 214,50 | 24,5 |
| 2 | F104 | 365.917 | 339.515 | 233,00 | 43,0 |
| 3 | F106 | 366.006 | 339.824 | 217,00 | 27,0 |
| 4 | F108 | 366.212 | 339.573 | 223,00 | 33,0 |
| **TOTAL 4 foraje** | **127,50** |

Programul de explorare va fi realizat pentru punerea în evidență de noi resurse de lignit în perimetrul Valea lui Milcu, judeţul Mehedinți.

Obiectivele programului lucrărilor de explorare pentru lignit sunt caracteristice etapei explorării de detaliu pentru identificarea de noi resurse cu un grad de cunoaştere corespunzător resurselor măsurate şi constau în:

* determinarea zonelor de aflorare a stratelor de cărbune;
* studierea formaţiunilor care alcătuiesc culcuşul şi acoperişul zăcământului;
* determinarea reală a parametrilor geometrici ai zăcământului (grosime, înclinare, continuitate pe direcţie şi înclinare);
* determinarea parametrilor calitativi ai stratelor de cărbune existente în perimetru (caracteristicile fizico-chimice ale cărbunilor: putere calorică inferioară şi superioară, cenuşa, umiditatea, sulful combustibil, etc.);
* calculul de resurse/rezerve;

Prin lucrările de explorare programate, se vor îndeplini toate obiectivele propuse în cadrul programului de explorare, cercetarea fiind realizată pe toată suprafaţa perimetrului, cu o reţea de lucrări de 150 x 150 m.

Programul de explorare pentru lignit din perimetrul Valea lui Milcu, judeţul Mehedinţi se va desfăşura pe o ***perioadă de 2 (doi) ani***.

Prin programul lucrărilor de explorare se propune cercetarea zăcământului de lignit până la nivelul stratului VI, pentru punerea în evidenţă de noi resurse de lignit.

**Licența de explorare nr. 21.869/2019 a intrat în vigoare prin publicarea în Monitorul Oficial nr. 529/28.06.2019, fiind valabilă până la data de 27.06.2021.**

Conform Ordinului Preşedintelui Agenţiei Naţionale pentru Resurse Minerale, nr. 6/15.01.2019, publicat în Monitorul Oficial al României Partea I, nr. 71/29.01.2019, coordonatele de delimitare a perimetrului de explorare Valea lui Micu, judeţul Mehedinți sunt următoarele, în sistem de proiecţie „STEREO 1970”

| **Punct** | **X** | **Y** |
| --- | --- | --- |
| 1 | 365.704 | 339.765 |
| 2 | 365.779 | 339.402 |
| 3 | 365.918 | 339.505 |
| 4 | 366.227 | 339.533 |
| 5 | 366.224 | 339.758 |
| 6 | 365.992 | 339.852 |

**Perimetrul de explorare pentru lignit are o suprafaţă de 0,154 km².**

Din această suprafaţă, pentru realizarea programului de explorare în această etapă, este necesară o suprafaţă de **700 m2**, distribuită astfel:

* organizare şantier (amenajarea platformelor pentru staţionarea utilajelor şi baracamente pentru birouri, punct de prim ajutor şi de prevenire şi stingere a incendiilor) - 500 m2;
* amenajarea amplasamentelor (platforme cu o suprafaţă de 25 m2 fiecare) instalaţiilor de foraj cca. 200 m2;

Conform Certificatului de Urbanism nr. 301/12.07.2019, perimetrul Valea lui Milcu se găseşte în extravilanul comunei Broșteni, judeţul Mehedinţi, terenul făcând parte din suprafața administrată de Primăria comunei Broșteni.

Centrele urbane cele mai apropiate sunt Motru la cca. 6 km spre nord, Strehaia la cca. 25 km spre sud, Baia de Aramă la cca. 35 km spre nord-vest, Drobeta Turnu Severin la cca. 38 km spre sud-vest şi Târgu Jiu la cca. 48 km spre nord-est.

În zona perimetrului de explorare nu există reţele de alimentare cu apă potabilă şi/sau industrială şi reţele de canalizare (ape uzate menajere, ape uzate industriale).

Programul de explorare a resurselor de lignit care se va derula în cadrul perimetrului Valea lui Milcu nu foloseşte apă în scop industrial, deci nu vor rezulta ape uzate industrial, iar investiţia nu are staţii şi/sau instalaţii de epurare sau preepurare a acestora.

Pentru consumul de apă potabilă al personalului muncitor societatea va asigura aprovizionarea cu apă minerală îmbuteliată conform normativelor în vigoare.

Energia electrică necesară desfăşurării lucrărilor cuprinse în programul de explorare va fi furnizată de moto-generatoare mobile ale antreprenorului.

**2.2** Cumularea cu alte proiecte existente și/sau aprobate

 În zona proiectului nu sunt alte lucrari prevazute a fi realizate.

**2.3** Utilizarea resurselor naturale, în special a solului, a terenurilor, a apei și a biodiversității

Resursele naturale intens utilizate sunt solul si subsolul.

Solul va fi afectat în mod substanţial pe parcursul desfăşurării activităţii de explorare prin desfăşurarea următoarelor tipuri de activităţi:

* organizare şantier (amenajarea platformelor pentru staţionarea utilajelor şi

 baracamente pentru birouri, punct de prim ajutor şi de prevenire şi stingere a incendiilor) 500 m²;

* amenajarea amplasamentelor (platforme cu o suprafaţă de 25 m² fiecare)

 instalaţiilor de foraj cca. 200 m².

 Subsolul va fi afectat prin realizarea excavaţiilor realizate pentru execuţia forajelor.

 Impactul asupra factorului de mediu sol şi subsol este inevitabil având în vedere specificul activităţii, dar este nesemnificativ (având în vedere mărimea suprafeţelor şi adâncimile de săpare), efectele urmând a fi diminuate prin măsurile de reconstrucţie ecologică a terenurilor afectate.

**2.4** Cantitatea și tipurile de deșeuri generate/gestionate

 Deşeurile solide rezultate din activitatea de cercetare geologică de detaliu vor fi colectate şi transportate în afara perimetrului, de către firme specializate, în locuri corespunzător amenajate,

 Reviziile şi reparaţiile utilajelor sau instalaţiilor se vor face periodic, conform graficelor şi specificaţiilor tehnice, în zone special amenajate acestui scop.

Cantitatea de deşeuri menajere rezultate în urma desfăşurării activităţii în perimetrul de explorare este mică, corespunzătoare numărului de persoane care îşi vor desfăşura activitatea, acestea vor fi colectate de firme de specialitare, conform prevederilor legale

**2.5** Poluarea și alte efecte negative

 În faza de realizare a proiectului, stratele de sol vor fi impactate ca urmare a amenajărilor de pregătire a terenului, a căilor temporare de acces, etc., ce vor conduce la o expunere la factorii ce contribuie la eroziune superficială. Pe perioada de realizare a proiectului nu vor fi deversate în afara amplasamentului cantități de ape reziduale, iar solul decopertat va fi depozitat separat pentru a fi utilizat ulterior la amenajarea terenului.

***Aer:*** *Pe perioada execuţiei lucrărilor de construcţie*, sursele de poluare a aerului atmosferic sunt reprezentate de utilajele/echipamentele cu care se execută lucrările prevăzute prin proiect, rezultând emisii specifice arderilor motoarelor cu combustie internă. Din evaluarea făcută rezultă o cantitate medie de carburant consumat de 0,5 tone. Alte emisii care afectează factorul de mediu aer sunt cele de pulberi (praf) rezultate în timpul excavării și nivelării materialului rezultat.

***Apă****:* Potențialele surse de poluare a factorului de mediu apă sunt reprezentate de apa uzată menajeră care provine din activitățile curente (igienă) și, eventualele scurgeri accidentale de carburanți din zona utilajelor.

Pe perioada de execuție, pe amplasament se va instala o toaletă ecologică.

După execuția proiectului, anexa construită va dispune de grup social, iar apele uzate vor fi colectate într-un bazin etanș vidanjabil.

***Sol****:* *În timpul execuţiei investiției*, solul ar putea fi poluat local, în urma unor avarii, cu substanțe de natura produselor petroliere sau uleiurilor minerale provenite de la utilajele/echipamentele cu care se execută lucrările prevăzute prin proiect.

Solul vegetal va fi decopertat și depozitat separat pentru a fi reutilizat la refacerea mediului.

***Zgomot****: Pe perioada execuţiei lucrărilor de construcţie*, sursele de zgomot și vibrații sunt reprezentate de utilajele/echipamentele cu care se execută lucrările prevăzute prin proiect.

Perioadele de lucru vor coincide doar cu perioadele active diurne, pentru a se evita apariția oricăror zgomote în măsură a induce un deranj local.

Pe perioada de funcționare se estimează că nu vor exista surse potențiale de zgomot și/sau vibrații.

**2.6** Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice

Nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră.

**2.7** Riscurile pentru sănătatea umană

Nu au fost identificate efecte potențiale semnificative ale impactului generat de proict asupra populației locale sau a altor obiective de interes public. Lucrările se vor realiza pe timpul zilei.

**3. Amplasarea proiectelor**

**3.1** Utilizarea actuală și aprobată a terenului

 Terenul este situat în extravilanul localităţiii Meriş, comuna Broşteni.

**3.2** Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia: *perimetrul în care se vor desfăşura activităţile de explorare a resurselor de lignit nu se suprapune, peste nici o zonă în care au fost instituite Situri de Importanţă Comunitară (SCI) sau Arii Speciale de Protecţie Avifaunistică (SPA)*.

**3.3** Capacitatea de absorbție a mediului natural

 **i**. *Zone umede, zone riverane, guri ale râurilor*:nu este cazul

 **ii.** *Zone costiere și mediul marin*: nu este cazul;

**iii**.*Zonele montane și forestiere*: nu este cazul;

**iv**.*Arii naturale protejate de interes național, comunitar, internațional*: nu este cazul

**v**. *Zone clasificate sau protejate conform legislației în vigoare*:nu este cazul

**vi**. *Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri*: nu este cazul;

**vii.** *Zonele cu o densitate mare a populației*:

Terenul se află în extravilanul localităţii Meriş cu o densitate mică a populației.

**viii**. *Peisajele și situri importante din punct de vedere istoric, cultural sau arheologic*: nu este cazul.

Perimetrul Valea lui Milcu, judeţul Mehedinţi, în care se vor desfăşura lucrările de explorare, este situat la cca. 0,5 km distanţă de localitatea Meriş, unde se gasesc cele mai apropiate case de zona perimetrului.

 În perimetrul de explorare şi în vecinătatea acestuia nu sunt zone sau obiective de interes naţional, monumente istorice şi de arhitectură, care să poată fi afectate de viitoarea activitate de cercetare.

**4. Tipurile și caracteristicile impactului potențial**

**4.1** Importanța și extinderea spațială a impactului

Proiectul are dimensiuni medii iar impactul asupra mediului în urma implementării proiectului va fi redus la minim prin lucrari de reconstructie ecologica

**4.2** Natura impactului

La faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor.

Realizarea proiectului nu va presupune pierderea unor suprafețe de habitate naturale și seminaturale și nu va afecta habitatele, speciile de floră și faună protejate.

**4.3** Natura transfrontalieră a impactului: nu este cazul

**4.4** Intensitatea și complexitatea impactului

*În perioada de execuţie a proiectului* impactul asupra factorilor de mediu va fi nesemnificativ, sursele de poluare fiind lucrările propuse prin proiect.

*În perioada de exploatare*, impactul este pozitiv prin asigurarea de condiții pentru valorificarea superioară a terenului.

**4.5** Probabilitatea impactului: nesemnificativă

**4.6** Debutul, durata, frecvența și reversibilitatea preconizate ale impactului

Perioada de expunere la acțiunea poluanților va fi redusă, întrucât poluanţii se vor manifesta pe tronsoane ale etapelor de execuţie, iar lucrările se vor executa într-o perioadă de maxim 2 ani. În perioada de execuţie a proiectului, impactul lucrărilor asupra factorilor de mediu va fi temporar.

**4.7** Cumularea impactului cu impactul altor proiecte existente și/sau aprobate: nu este cazul

**4.8** Posibilitatea de reducere efectivă a impactului: Prin măsurile de refacere a mediului care se vor desfăşura în timpul şi la finalul perioadei de explorare, efectele asupra solului vor fi mult diminuate, la finalul lucrărilor de explorare fiind programate lucrări de reconstrucţie ecologică constând în acoperirea cu sol vegetal şi revegetalizarea acestora; suprafeţele afectate se vor încadra total în ambientul natural al zonei.

**II**. **Motivele pe baza cărora s-a stabilit necesitatea neefectuarii evaluării adecvate**

Proiectul propus nu este situat in nicio arie naturala protejata, conform punctului de vedere nr. 1160/23.07.2019, emis de Biroul Calitatea Factorilor de Mediu – Biodiversitate din cadrul Agenției pentru Protecția Mediului Mehedinți, proiectul nu intră sub incidența art. 28 din *Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată prin Legea nr. 49/2011, cu modificările și completările ulterioare*

**III.** **Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus a primit Adresa nr.10900/08.08.2019, emisa de A.N. ”Apele Române” – ABA Jiu în care se specifică că se mai poate emite aviz de gospodarire a apelor intrucat titularul a obtinut deja Licenta de explorare nr. 21869/2018 emisă de ANRM.

**Condițiile de realizare a proiectului:**

 Investiția se va realiza cu respectarea datelor și specificațiilor din documentația tehnică;

 Se va respecta legislația de mediu în vigoare și condițiile prevăzute în actele de reglementare emise de alte autorități;

 Pe parcursul realizării proiectului nu se vor afecta factorii de mediu;

 Interzicerea descărcării de deșeuri de orice tip sau resturi de materiale, deversarea de ape uzate, în cursuri de ape;

 În perioada execuţiei lucrărilor se vor asigura măsuri pentru limitarea antrenării prafului

şi pulberilor provenite de la echipamentele mobile rutiere şi nerutiere, sau din manipularea materialelor de construcţii;

Se vor lua măsuri de evitare a poluării produsă de scurgeri accidentale de combustibili, lubrifianţi, alte substanţe chimice ce ar putea contamina solul în perioada de execuţie a lucrărilor;

 Autovehiculele şi utilajele folosite pentru executarea lucrărilor, vor respecta condiţiile impuse prin verificările tehnice periodice în vederea reglementării din punct de vedere al emisiilor gazoase în atmosferă; Se vor folosi utilaje şi mijloace de transport care să nu producă poluarea aerului şi disconfort populaţiei;

 Programul de lucru va fi structurat în intervale de timp optime, astfel încât să se limiteze disconfortul creat de funcționarea utilajelor specifice în apropierea zonelor locuite;

 Se va amenaja corespunzător spaţiul pe care se vor stoca temporar deşeurile

rezultate din lucrările propuse; Colectarea selectivă a deşeurilor rezultate în urma lucrărilor, depozitarea şi eliminarea în funcţie de natura lor, se va face prin firme specializate/autorizate, conform prevederilor legale;

 Organizarea de şantier necesară pentru realizarea proiectului se va amenaja în interiorul suprafeţei destinate. Organizarea de şantier va fi utilizată în principal pentru depozitarea temporară a materialelor necesare execuţiei proiectului precum şi pentru gararea utilajelor implicate în aceste lucrări.

În perioada realizării lucrărilor, constructorul este obligat să pună la dispoziţia beneficiarului toate documentele referitoare la calitatea materialelor, calitatea execuţiei lucrărilor, documentele care să ateste agrementările legale precum şi cantităţile de lucrări executate.

După finalizarea lucrărilor de construcție, zonele ocupate temporar afectate de execuția lucrărilor sau cu organizarea de șantier vor fi curățate și nivelate, iar terenul adus la starea inițială. În caz de poluări accidentale, respectiv descărcări de ape uzate menajere, scurgeri accidentale de la utilajele și echipamentele folosite, depuneri necontrolate de deșeuri rezultate etc. se vor lua măsuri imediate de curățare și ecologizare a zonei afectate. La încetarea activității de execuție a lucrărilor proiectate se vor lua de pe șantier utilajele și echipamentele, se vor înlătura deșeurile, se vor curăța zonele deservite deorganizarea de șantier, deșeurile din construcții vor fi transporatate în locurile indicate de autoritatea locală, vor fi ecologizate zonele de vegetație afectate.

**La finalizarea proiectului veţi notifica A.P.M. Mehedinţi** în vederea verificării respectării prevederilor deciziei etapei de încadrare; Procesul-verbal întocmit se va anexa și va face parte integrantă din procesul-verbal de recepţie la terminarea lucrărilor.

***Prezenta decizie este valabilă pe toată perioada de realizare a proiectului****, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.*

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

Director Executiv,

Dragoș Nicolae TARNIȚĂ

 Șef Serviciu A.A.A, Întocmit,

 Marilena FAIER Eugenia CHICET